open-index/open-wikipedia-markdown huggingface dataset:
Alejandro Miguéns

**Santiago Alejandro Miguéns Parrado**, nado en Pontecesures o 3 de novembro de 1874 e finado en Córdoba o 19 de outubro de 1926, foi un sacerdote, xornalista e escritor galego.

## Traxectoria 
Estudou latín e humanidades no convento dos Franciscanos de Herbón. Emigrou a Arxentina, onde se dedicou ao xornalismo. Instalouse en Córdoba e ordenouse sacerdote. Foi profesor do Seminario e da Universidade de Córdoba. Colaborou en *Almanaque Gallego*, *Boletín Oficial del Centro Gallego*, *El Eco de Galicia*, *Galicia*, *Nova Galicia*, *Suevia*, *El Correo de Galicia*, *El Compostelano* e *Vida Gallega*. Colaborou na constitución da Biblioteca América. Foi membro correspondente da Real Academia Galega.

## Obras 
miniatura|Alejandro Miguéns Parrado por Lourido.
* *Poesías*, 1905.

* *12 de octubre*, 1910.
* *Hermosa y fuerte (poesías)*, 1912.
* *Evocaciones. Canto secular*, 1913.
* *Vox clamantis : elegía de la guerra*, 1915.

## Véxase tamén 
### Bibliografía 
* 
*
* 

* 

### Ligazóns externas 
* Alejando Miguéns Parrado na web do concello de Pontecesures.
Igrexa de San Vicente de Mañufe

A **igrexa de San Vicente de Mañufe** é un templo cristián situado no lugar da Moreira, parroquia de Mañufe, concello de Gondomar, comarca do Val Miñor. Levantada sobre outra do século XII, a maior parte da obra actual é barroca, consecuencia dunha gran reforma no século XVIII. Ten como celebración principal a do santo patrón da parroquia, san Vicente, o día 22 de xaneiro. Forma parte da diocese católica latina de Tui-Vigo. Destaca pola súa torre rematada nunha cruz, á que se abraza un home, que a tradición oral di representa ao construtor de orixe portuguesa.

## Situación 
Sitúase á marxe esquerda da actual estrada provincial PO-2035 que vai do Cruceiro do Acordo (Texosa) a Nande, no núcleo do barrio da Moreira. O igrexario atópase fronte ao Pazo da Escola e dende o seu adro nace o antigo camiño do Verdeal que comunica co barrio do mesmo nome ao nordés da parroquia de Mañufe.

## Antigüidade 
A primeira noticia desta igrexa procede de mediados do século XII, pero os restos máis antigos conservados no templo son unha parte do muro sur da nave principal, seguramente da Idade Moderna en opinión do arquitecto Antonio Soliño Troncoso

A base estrutúrase sobre tres chanzos, o último con beirado que soporta unha base cúbica na que se apoia un varal octogonal. A media altura do varal salienta unha imaxe da Fe tallada na mesma peza granítica. Amosa unha figura de muller cos ollos vendados e cun cáliz na man dereita e un libro na esquerda.

O capitel presenta catro lados curvos decorados con follas e cabezas de anxos na parte central e espirais nas esquinas. Remata nunha cruz latina cun cristo crucificado coas súas faccións pouco marcadas, coa perna dereita enriba da esquerda.&nbsp;Non posúe imaxes no reverso.

Existe unha lenda no pedestal que debido á erosión non foi transcrita até de agora. Ao amparo das características estilísticas, Soliño Troncoso sinala que "non debe ser anterior a 1700".

## Toponimia 
Segundo a recollida de toponimia na parroquia de Mañufe o igrexario garda microtopónimos que nomean casas e leiras do seu contorno.

A Casa do Cura e O Lugar do Cura, que designan respectivamente unha vivenda e leira contiguas que pechan o sur do campo de festas.

O Igrexario e A Fonte do Outeiral, situados o leste do templo.

## Tradición 
A tradición local sinala que de tan satisfeito tras ver o seu traballo na igrexa de San Vicente de Mañufe, o mestre canteiro da obra, de orixe portuguesa, quixo deixar constancia de si e autorretratouse coroando o cupulín mentres sostén unha cruz que serviu de base a un cataventos.

## Galería de imaxes 
## Notas
Sete mares

[miniatura|250x250px|Os «sete mares» da [Idade Media.]]
miniatura|250x250px|Mapa dos once mares a que se refiren varias expresións medievais dos «sete mares» (a lenda está en inglés).
Os **sete mares**  é unha expresión utilizada ao longo da historia de moitas culturas e pobos en relación a un grupo de mares (reais ou mitolóxicos) de Eurafrasia. Usábase (e úsase) tanto para referirse a un conxunto determinado de sete mares como ao conxunto dos mares do mundo coñecido nese momento.

Ten unha orixe moi remota (menciónase por primeira vez a Gaba no século XXIII a.C.). Por exemplo: Nun manuscrito do século IX indícase que “Quen queira ir a China debe cruzar sete mares”, e os mares aos que se refire cambiaron moito segundo a época e lugar, xa que a expresión foi empregada pola maioría dos pobos da antigüidade: chineses, indios, antigos gregos e antigos romanos. A través destes dous últimos, en particular, estableceuse o grupo de «sete mares» que é mencionado con máis frecuencia na literatura medieval europea:

* o mar Negro
* o mar Caspio
* o mar Vermello
* o mar Mediterráneo
* o mar Adriático
* o mar de Arabia (parte do océano Índico)
* o mar cantábrico

Actualmente, os sete mares foron medrando en número e a Organización Hidrográfica Internacional ten rexistrados máis de 100 corpos de auga coñecidos como mares.

Hai que mencionar tamén que na actualidade, moita influencia dos medios levaron a cambiar o sentido da frase para adaptar os 7 Mares ao mundo enteiro; dividindo os océanos así:

* O océano Ártico
* O océano Antártico
* O océano Pacífico Norte
* O océano Pacífico Sur
* O océano Atlántico Norte
* O océano Atlántico Sur
* O océano Índico

## Primeiras mencións 
Aínda que o concepto medieval dos «sete mares» ten as súas orixes na Antiga Grecia e na Antiga Roma, a expresión «sete mares» existiu desde moito antes, aparecendo xa en 2 300 a.C. no Himno 8 da sumeria Enheduanna á deusa Inanna.

## Notas 
## Véxase tamén 
### Ligazóns externas 
* *The New Dictionary of Cultural Literacy*, 3rd Edition. Houghton Mifflin, 2002 merely states that the phrase is a "popular expression for all the world's oceans".
Alita: Battle Angel

***Alita: Battle Angel*** é un filme estadounidense de 2019 de xénero ciberpunk baseado na serie manga xaponesa *Gunnm*, de Yukito Kishiro e a súa animación orixinal de 1993 *GUNNM*. Foi dirixido por Robert Rodriguez e producido por James Cameron, quen coescribiu o guión con Laeta Kalogridis. Rosa Salazar protagoniza o filme interpretando con captura de movementos a Alita, unha ciborg que esperta nun corpo novo sen lembranzas do seu pasado e que se propón descubrir o seu destino. Christoph Waltz, Jennifer Connelly, Mahershala Ali, Ed Skrein, Jackie Earle Haley e Keean Johnson interpretan os papeis secundarios.

Annunciado en 2003, a produción foi repetidamente adiada por mor do proxecto de Cameron *Avatar* (2009) e as súas secuelas. Despois de anos en fase de desenvolvemento, Rodriguez foi anunciado como director de *Alita* en abril de 2016, con Salazar uníndose ó elenco o mes seguinte. A fotografía principal comezou en outubro de 2016 en Austin, Texas, a maioría no Troublemaker Studios de Rodriguez, e rematou en febreiro de 2017.

*Alita: Battle Angel* tivo a súa estrea internacional no Odeon Leicester Square o 31 de xaneiro de 2019, e estreouse nos cinemas dos Estados Unidos o 14 de febreiro de 2019 a través de 20th Century Fox nos formatos RealD 3D, Dolby Cinema, 4DX, ScreenX e IMAX 3D. É o primeiro filme producido por Lightstorm Entertainment dende *Avatar*. Recadou máis de 404 millóns de dólares en todo o mundo sobre un orzamento total de entre 350 e 500 millóns de dólares, incluíndo os cutos de distribución e mercadotecnia. Recibiu críticas dispares por parte da crítica.

## Personaxes 
* Rosa Salazar como Alita
* Christoph Waltz como Dr. Dyson Ido
* Jennifer Connelly como Dr. Chiren
* Mahershala Ali como Vector
* Ed Skrein como Zapan
* Jackie Earle Haley como Grewishka
* Keean Johnson como Hugo
* Lana Condor como Koyomi
* Jorge Lendeborg Jr. como Tanji
* Eiza González como Nyssiana
* Jeff Fahey como McTeague
* Idara Victor como enfermeira Gerhad
* Rick Yune como Master Clive Lee
* Edward Norton (sen acreditar) como Nova

## Notas 
## Véxase tamén 
### Ligazóns externas 
*
Cécile La Grenade

**Cécile Ellen Fleurette La Grenade**, nada en La Borie, Saint George, illa de Granada, o 30 de decembro de 1952, é unha científica alimentaria granadina que exerce como  gobernadora xeral de Granada dende o 7 de maio de 2013, sucedendo a Sir Carlyle Glean. Foi a primeira muller que se converteu en gobernadora xeral dende a independencia de Granada en 1974. 

## Traxectoria 
La Grenade é a terceira das 5 fillas de Allan A. La Grenade, funcionario, e Sibyl Sylvester-La Grenade, enfermeira. A súa avoa materna, Mary Louise "Eva" Ollivierre-Sylvester, foi a primeira muller nas Illas de Barlovento Británicas en ocupar un escano no consello lexislativo do seu país, despois de ser elixida en 1952, menos dun ano despois de aprobarse o sufraxio universal. 

La Grenade é nutricionista e formouse nos Estados Unidos. É licenciada en química pola Universidade das Indias Occidentais, e ten un mestrado e un doutoramento en Ciencias dos alimentos pola Universidade de Maryland. A súa designación como gobernadora xeral anunciouse a mesma semana en que morreu a primeira muller gobernadora de Granada, Hilda Bynoe. Bynoe era afillada do avó materno de La Grenade, Cyril I. St Bernard Sylvester, educador e funcionario público. 

## Honras 
### Honras estranxeiras 
* : Casa de Borbón-Dúas Sicilias: Cabaleiro Gran Cruz  da Sagrada Orde Militar Constantiniana de San Xurxo
* : Dama Gran Cruz con Colar da Orde de San Miguel e San Xurxo
* : Oficial da Orde do Imperio Británico

## Notas 
## Véxase tamén 
### Bibliografía 
* United Nations CEDAW/C/GRD/Q/1-5/Add.1 :Convention on the Elimination of All Forms of Discrimination against Women; Distr.: General, 4 de novembro de 2011; ADVANCE UNEDITED VERSION (p.&nbsp;14)
*

### Ligazóns externas 
* "Grenada Names First Female Governor General, Cecile La Grenade" 
* "Convention on the Elimination of All Forms of Discrimination against Women"
A Ponte, Mañufe, Gondomar

O barrio ou lugar da **Ponte** está situado na parroquia de Mañufe, Gondomar, comarca do Val Miñor. O seu nome vén dado pola ponte románica que une este lugar coa Texosa. Atópase a 1 km da vila de Gondomar e a 45 metros sobre o nivel do mar. Segundo o INE en 2019 tiña 34 persoas empadroadas (20 homes e 14 mulleres).
esquerda|miniatura|Ponte de Mañufe sobre o río Miñor.
esquerda|miniatura|Os Conguidos, campo de cultivo de viñas e hortas familiares. Topónimo recollido polo historiador Anxo Rodríguez Lemos.

## Xeografía 
O territorio ten como límite norte o río Miñor, ao leste O Campo das Bestas, ao oeste O Verdeal e ao sur A Moreira. A meirande parte das terras de cultivo están espalladas na ribeira sur do Miñor atravesadas polo Camiño das Ribeiras ao leste e O Camiño do Lameiro até o cruzamento co Camiño do Verdal cara ao oeste.

A maior parte destas leiras están ocupadas por cultivos familiares de viñas, millo, patacas e pequenas hortas. O lugar ten un total de 24 vivendas construídas.

## Patrimonio 
**Ponte de Mañufe**

A ponte de Mañufe, que cruza o Miñor, é de orixe románica. Ten colocada unha inscrición co ano 1140 nun dos seus perpiaños.. Está en discusión se a actual ponte se atopa no lugar doutra máis antiga de orixe romana..

Ademais, recuperouse e foron obxecto de xeolocalización, un conxunto de casas tradicionais de valor etnográfico, entre elas A Casa Soleiro, A Casa da Moucha e A Casa do Xulián.

## Notas 
## Lugares e parroquias 
### Lugares de Mañufe
### Parroquias de Gondomar
Larpeira

A **larpeira** é unha sobremesa da cociña galega que consiste nunha especie de bola doce con almibre e adornada con crema pasteleira. Os ingredientes principais desta torta son a fariña, o leite e os ovos. É típica das festas de san Xoán. 

Esta sobremesa é típica da zona de Ferrolterra, da Coruña e tamén de Monforte de Lemos.

A larpeira ten moitas semellanzas coa coca de Sant Joan que se fai en Cataluña.

## Características
A base desta torta é unha bola doce adornada con crema pasteleira e emborrachada con almibre.

## Notas 
## Véxase tamén
### Outros artigos 
*Torta de Mondoñedo
*Torta de Guitiriz
*Torta de Santiago
*Mantecadas
*Bola do patrón
*Bola de nata
*Calleiro de Noia
*Follas de limón
*Proia de Pontedeume
Intelligence Gathering Satellite

miniatura|200px|Lanzamento de IGS Optical 3.
**Intelligence Gathering Satellite** ou **Information Gathering Satellite**, coñecidos tamén polo seu acrónimo **IGS**, é unha serie de satélites de recoñecemento xaponeses. Os satélites IGS poden ser ópticos, con cámaras para observar a Terra (denominados *IGS-Optical*), ou de radar (denominados *IGS-Radar*). Son satélites coa maior parte das súas características clasificadas e que teñen entre un dos seus principais obxectivos o seguimento da actividade militar norcoreana.

## IGS-Optical 1 e 2 
Construídos por Mitsubishi Electric, teñen unha masa de 850 kg e suponse que teñen unha resolución de 1 metro. Foron lanzados o 28 de marzo de 2003]] e o 11 de setembro de 2006 respectivamente, mediante foguetes H-IIA. A segunda unidade foi lanzada orixinalmente o 29 de novembro de 2003 e destruída durante o lanzamento, polo que tivo que ser substituída.

## Historial de lanzamentos 
## Notas 
## Véxase tamén 
### Outros artigos 
*H-IIA
Xuanzang (filme)

***Xuanzang*** ou ***Xuan Zang*** (en ; *Dà Táng Xuánzàng*) é un filme chinés-indio de 2016 dirixido por Huo Jianqi. Baséase na viaxe de dezasete anos de duración de Xuanzang a través da India durante a dinastía Tang no século VII. O filme foi producido por Wong Kar-wai e está protagonizado por Huang Xiaoming, Kent Tong, Purba Rgyal, Sonu Sood e Tan Kai. Estreouse na China e na India o 29 de abril de 2016, sendo distribuído na China por China Film Group Corporation. Foi escollido como candidato da China para o Óscar ó mellor filme en lingua non inglesa na 89ª edición dos premios, mais finalmente non foi nomeado. 'Xuan Zang' estreouse na 2ª edición do Festival Internacional Anual de Cinema Asitático o 31 de outubro de 2016 en Culver City.

## Personaxes 
* Huang Xiaoming como Xuanzang
* Kent Tong como Moksha Gupta
* Purba Rgyal como Shi Putuo
* Tan Kai como Wang Xiang
* Luo Jin como Li Chang
* Xu Zheng como Li Daliang
* Andrew Lin como Qu Wentai
* Che Xiao como nai de Xuanzang (flashback)
* Vivian Dawson como Wu Qing

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Gun dan ba! Zhong liu jun

***Gun dan ba! Zhong liu jun*** (en ) é un filme chinés de 2015 dirixido por Han Yan. Baséase na vida da artista de banda deseñada Xiong Dun, quen despois de ser diagnosticada con cancro creou un webcomic que se converteu nunha sensación na China. Xiong morreu en 2012 con 30 anos de idade. Está protagonizado por Bai Baihe e Daniel Wu, o filme estreouse o 13 de agosto de 2015 e converteuse nun éxito de recadación.

O filme foi escollido como candidato da China para o Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Bai Baihe como Xiong Dun
* Daniel Wu como doutor Liang
* Zhang Zixuan como Amy
* Li Yuan como Xia Meng
* Liu Ruilin como Xiao Xia
* Cheng Yi como Lao Zheng
* Li Jianyi como pai de Xiong Dun
* Liu Lili como nai de Xiong Dun
* Shen Teng como exmozo

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
*
Tratado de Sugauli

miniatura|Representación artística, realizada en 1849, do encontro das delegacións para a sinatura do Tratado de Sugauli
miniatura|300x300px|Efectos territoriais do Tratado de Sugauli.
miniatura|300x300px|Mapa de Hindostán ou India (1814) por Mathew Carey.
O **Tratado de Sugauli** estableceu a liña fronteiriza do Nepal tras a guerra anglo-nepalesa de 1814-16. O acordo entre a Compañía Británica das Indias Orientais e o reino do Nepal asinouse o 2 de decembro de 1815. Non obstante, as autoridades nepalesas non o ratificaron e as hostilidades recomezaron en xaneiro de 1816. Finalmente, ratificouse o 4 de marzo de 1816.

## Contexto 
Tras a unificación do Nepal baixo Prithvi Narayan Shah, o novo reino intentou ampliar os seus dominios, coa conquista de boa parte de Sikkim ao leste mentres no oeste expandiuse polas bacías do Gandaki e Karnali mais nas rexións de Garhwal e Kumaon de Uttarakhand. Esta actividade levou a que Nepal entrase en conflito cos británicos, que controlaban directa ou indirectamente as chairas do norte da India entre Delhi e Calcuta. Sucedéronse entre 1814 e 1816 unha serie de campañas coñecidas como guerra anglo-nepalesa. En 1815, o xeneral británico David Ochterlony expulsou os nepaleses de Garhwal e Kumaon ata a outra beira do río Kali, finalizando os seus doce anos de ocupación, período recordado pola súa brutalidade e represión. 

Octherlony ofreceu un tratado de paz aos nepaleses esixindo o establecemento dun representante británico permanente na capital e a delimitación do territorio nepalés que levaba aparellada a cesión de territorio aos británicos. A negativa nepalesa a acceder a esas condicións levou a outra campaña no val de Katmandú no ano seguinte e á ratificación do tratado polo goberno nepalés.

## Termos do acordo 
Nepal tivo que ceder aos británicos todos os territorios que conquistara ao oeste e ao leste Nepal, renunciar a calquera reclamación sobre a disputada rexión de Terai e aceptar un representante permanente británico en Katmandú porén a diferenza dos estados indios, Nepal mantivo a súa independencia e non se converteu nun protectorado británico. O manuscrito orixinal do tratado permanece desaparecido.

## Disputas persistentes 
Ningún goberno nepalés reclamou os territorios perdidos pero hai pequenos grupos que reclaman que a India devolva esas rexións.Existen reclamacións territorias por pequenas zonas fronteirizas por non concordaren os gobernos nepalés e indio na interpretación do tratado, as máis significativas son os territorios de Susta e Kalapanique entre os dous cobren uns 40 km desa fronteira.

## Notas 
## Bibliografía 
* 
* 
* 
* 
* 
* 
* 
* 
* 
* 
* 
* 
* 

## Ligazóns externas 
Tratado e documentos relacionados
Yèyīng

***Yèyīng*** (en ) é un filme franco-chinés de 2013 dirixido por Philippe Muyl. Foi escollido como candidato da China para o Óscar ó mellor filme en lingua non inglesa na 87ª edición dos premios, mais finalmente non foi nomeado.

## Personaxes 
* Li Baotian como Zhu Zhi Gen (avó) (acreditado como Li Bao Tian)
* Li Xiaoran como Ren Quan Ying (nai)
* Qin Hao como Zhu Chong Yi (pai)
* Yang Xinyi como Ren Xing

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar

### Ligazóns externas 
*
Yi jiu si er

***Yi jiu si er*** (en ) é un filme chinés de 2012 dirixido por Feng Xiaogang. Baséase na novela de Liu Zhenyun *Remembering 1942*, e conta a historia real dunha gran fame en Henan durante a segunda guerra sino-xaponesa. O 11 de novembro de 2012, o filme estreouse no Festival Internacional de Cinema de Roma. O filme foi escollido como candidato da China para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Personaxes 
* Zhang Guoli como Master Fan
* Chen Daoming como Chiang Kai-shek
* Li Xuejian como Li Peiji
* Zhang Hanyu como Brother Sim
* Fan Wei como Ma
* Feng Yuanzheng como Xialu
* Xu Fan como Huazhi
* Tim Robbins como bispo Megan
* Adrien Brody como Theodore H. White
* Yao Jingyi como Lingdang
* Peng Jiale como Liubao

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Taxi para tres

***Taxi para tres*** é un filme chileno de 2001 dirixido por Orlando Lubbert. Foi escollido como candidato de Chile para o Óscar ó mellor filme en lingua non inglesa na 74ª edición dos premios, mais finalmente non foi nomeado.

## Personaxes 
* Daniel Muñoz como Chavelo
* Alejandro Trejo como Ulises
* Fernando Gómez-Rovira como Coto
* Ivonne Becerra como Almacenera
* Elsa Poblete como Nelly
* Daniel Alcaíno como xornalista de televisión
* Felipe Ortega como Amaro
* Edgardo Carvajal como Ronny
* Denitze Lecaros como Javiera
* Víctor Rojas como Hugo Soto
* Gerardo Orchard como Julián Castro
* Lorena Prada como secretaria de oficina
* Cristián Quezada como inspector Padilla
* René Castro como inspector Romero
* Marío Escobar como "Bala Fría"
* Iban Ayala como Evangélico
* Juan Rodríguez como neno do triciclo

## Notas 
## Véxase tamén 
### Outros artigos 
* Filmes de Chile propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar

### Ligazóns externas 
*
Tángshān Dà Dìzhèn

***Tángshān Dà Dìzhèn*** (en ) é un filme chinés de 2010 dirixido por Feng Xiaogang e producido polos irmáns Huayi. Está protagonizado por Zhang Zifeng, Xu Fan, Zhang Jingchu, Chen Daoming, Lu Yi, Zhang Guoqiang e Li Chen. O filme conta as consecuencias do terremoto de Tangshan de 1976. Estreouse na China o 22 de xullo de 2010, e é o primeiro "gran filme comercial" en IMAX creado fóra dos Estados Unidos de América. O filme foi un grande éxito comercial e recadou máis de 100 millóns de dólares nos cinemas chineses. Foi escollido como candidato da China para o Óscar ó mellor filme en lingua non inglesa na 83ª edición dos premios, mais finalmente non foi nomeado.

## Personaxes 
* Zhang Jingchu como Fang Deng
** Wendy Zhang como Fang Deng (de nena)
* Li Chen como Fang Da
** Zhang Jiajun como Fang Da (de neno)
* Xu Fan como Li Yuanni
* Zhang Guoqiang como Fang Daqiang
* Chen Daoming como Wang Deqing
* Chen Jin como Dong Guilan
* Lu Yi como Yang Zhi
* Lü Zhong como avoa dos irmáns Fang
* Yong Mei como tía dos irmáns Fang
* Wang Ziwen como Xiaohe
* David F. Morris como Alexander
* Yang Lixin como Niu

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
*
Ying (filme)

**Ying** (en ; *pinyin*: Yǐng) é un filme chinés de 2018 dirixido por Zhang Yimou. Estreouse na 75ª edición do Festival Internacional de Cinema de Venecia, no Festival Internacional de Cinema de Toronto de 2018, e no Festival de Cinema de Londres.

## Personaxes 
* Deng Chao como Comandante Ziyu e a súa sombra Jingzhou (baseado en Zhou Yu)
* Sun Li como Xiao Ai, muller de Ziyu (baseado en Xiao Qiao)
* Zheng Kai como rei Peiliang (baseado en Sun Quan)
* Wang Qianyuan como Tian Zhan (baseado en Lü Meng)
* Hu Jun como Yang Cang (baseado en Guan Yu)
* Guan Xiaotong como princesa Qingping (baseado en Sun Shangxiang)
* Leo Wu como Yang Ping (baseado en Guan Ping)
* Wang Jingchun como Lu Yan (baseado en Lu Su)

## Notas 
## Véxase tamén 
### Ligazóns externas 
*
Akho

**Akha Bhagat**, máis coñecido como **Akho**; , foi un poeta medieval gujarati que escribiu na tradición do movemento hinduísta bhakti. Os seus poemas están nunha forma literaria denominada *chhappa* (poemas satíricos de seis estrofas).

## Traxectoria 
Non se coñece exactamente nin a súa data de nacemento nin a do seu falecemento, viviu entre 1615 e 1675 ou entre 1600 e 1655, nas proximidades de Ahmedabad, e máis tarde aveciñouse en Ahmedabad. A súa residencia nesa cidade era unha pequena sala en Desaini Pol en Khadia que se coñece como *Akha no ordo* (literalmente, "Un cuarto de Akha"). Foi discípulo de Gokulnath, neto de Vallabha. Na súa obra expresa as súas experiencias e sentimentos en chhappa, transformando a súa  filosofía en verso. Escribiu 746 chappas.

## Obras 
Está considerado  o máis importante poeta da literatura gujarati medieval. Entre as súas obras salientan *Panchikarana* (1645; sobre os cinco elementos), *Gurushishyasamvada* (1645; un diálogo entre un profesor e un alumno) e *Akhegita* (1649), considerada a súa obra máis importante, divídese en corenta *kadavuns* (seccións) e trata do *bhakti* (culto) e *jnana* (coñecemento) e representa o cumio da poesía filosófica en gujarati. Outras obras súas, das que non se coñece a data, son *Chittavichar Samvada*, *Santona Lakshano*, *Anubhav Bindu* ("Unha pinga de experiencia"), *Avasthanirupan*', *Kaivalya Gita*, así como varios *pada* (poemas) e *chhappa*.

Tamén escribiu algunhas obras en hindi como *Santapriya*, *Brahma-lila* ou *Jakadi*

## Notas
Nephroselmis

***Nephroselmis*** é un xénero de algas verdes. Foi situado na familia Nephroselmidaceae, aínda que un estudo de 2009 suxire que debería ser separado nunha clase propia. Unha especie parece ser un endosimbionte do protista *Hatena arenicola*.

## Notas
Sou suo

***Sou suo*** (en ) é un filme chinés de 2012 dirixido por Chen Kaige. Estreouse en setembro de 2012 na presentación especial do Festival Internacional de Cinema de Toronto. O filme foi escollido como candidato da China para o Óscar ó mellor filme en lingua non inglesa na 85ª edición dos premios, mais finalmente non foi nomeado.

## Personaxes 
* Gao Yuanyuan como Ye Lanqiu
* Yao Chen como Chen Ruoxi
* Mark Chao como Yang Shoucheng
* Wang Xueqi como Shen Liushu
* Chen Hong como Mo Xiaoyu
* Wang Luodan como Yang Jiaqi
* Chen Ran como Tang Xiaohua
* Zhang Yi como Zhang Mu
* Tan Songyun

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Ligazóns externas 
*
Interkosmos 22

**Interkosmos 22** (Интеркосмос 22 en ruso), tamén denominado **Bulgaria 1300**, foi un satélite artificial colaboración da Unión Soviética e Bulgaria lanzado o 7 de agosto de 1981 mediante un foguete Vostok 2M desde o cosmódromo de Plesetsk.

## Características 
Interkosmos 22 foi deseñado e construído en Bulgaria usando un bus Meteor proporcionado pola Unión Soviética no marco do Programa Interkosmos. Estaba adicado ó estudo da magnetosfera e a inosfera terrestres. Estabilizábase nos tres eixos e os seus dous paneis solares proporcionaban ata 2 kW de potencia. A superficie do satélite, incluídos os paneis solares, estaba recuberta dun material condutor para medir de maneira adecuada os campos eléctricos e o plasma de baixa enerxía. Os datos almacenábanse a bordo en dúas grabadoras de cinta de 60 Mbit de capacidade cada unha.

Interkosmos 22 levaba os seguintes instrumentos a bordo:

*Un analizador de potencial retardado e un medidor de ións.
*Unha trampa iónica electrostática esférica.
*Unha sonda Langmuir cilíndrica.
*Dúas sondas esféricas para medir a temperatura de electróns.
*Un analizador electrostático para electróns e [[protón]s de baixa enerxía nas tres direccións ortogonais.
*Analizadores de enerxía e composición de ións.
*Un fotómetro ultravioleta.
*Un telescopio de protóns de estado sólido.
*Fotómetros para medir o resplandor atmosférico en lonxitudes de onda do rango visible.
*Sondas vectoriais para medir o campo eléctrico nos tres eixos.
*Un magnetómetro triaxial de porta de fluxo.

## Notas 
## Véxase tamén 
### Outros artigos 
*Vostok 2M
Ikonos

**Ikonos** ou **Ikonos 2** (debido á perda do satélite orixinal durante o lanzamento) foi un satélite artificial dos Estados Unidos lanzado o 24 de setembro de 1999 mediante un foguete Athena 2 desde a base Vandenberg da Forza Aérea.

## Características 
Ikonos foi o primeiro satélite de observación terrestre privado capaz de sacar imaxes en alta resolución. Usaba o bus LM-900, fabricado por Lockheed Martin, estabilizábase nos tres eixos e o instrumento principal era unha cámara cunha resolución de ata 1 metro. O satélite orixinal foi perdido durante un lanzamento o 27 de abril de 1999 debido a un fallo na separación da cofia do foguete. Ikonos foi retirado en 2015, despois de 15 anos de servizo, o dobre da vida esperada inicialmente.

## Notas 
## Véxase tamén 
### Outros artigos 
*Athena 2
Carneiro (astroloxía)

**Carneiro**, tamén chamado **Aries** ou **Ariete**, (♈︎) é o primeiro signo astrolóxico do zodíaco e o primeiro de natureza positiva e de calidade cardinal. Simboliza o renacemento e o seu símbolo representa os cornos dun carneiro; pertence xunto a León e Saxitario ó elemento lume. Está rexido por Marte. O seu signo oposto e complementario é Libra.

## Notas 
## Véxase tamén 
### Bibliografía 
*
Xémini (astroloxía)

**Xémini** ou **Xemelgos** (♊︎) é o terceiro signo astrolóxico do zodíaco e o segundo de natureza positiva (masculina) e de calidade mutábel ou dobre.

Simboliza a conciencia concreta e está representado polos Dióscuros, Cástor e Pólux. Pertence xunto a Libra e Acuario ó elemento ar e está rexido por Mercurio. O seu signo oposto é Saxitario.

As súas datas asignadas segundo diferentes astrólogos son do 22 de maio até o 21 de xuño ou do 21 de maio até o 21 de xuño.

## Notas 
## Véxase tamén 
### Bibliografía 
*
Touro (astroloxía)

**Touro** ou **Tauro** (♉︎) é o segundo signo astrolóxico do zodíaco e o primeiro de calidade fixa e negativa. Segundo a astroloxía occidental, este signo está rexido polo planeta Venus, terra e natureza, inflúe e presenta calidades semellantes á lealdade no contexto da calidade afectiva. O seu signo oposto e complementario á vez é Escorpión.

Touro (xunto cos signos Virxe e Capricornio) pertence ó elemento terra. O seu símbolo está representado por un círculo con cornos que fai referencia á testa dun touro ou dunha vaca. Aínda que existen moitas versións de como puido xurdir este símbolo, a máis popular é a do Touro de Creta, unha iracunda besta mítica que habitaba naquela illa, sendo tamén a forma que adoptou Zeus cando raptou a Europa. Dende un punto de vista arquetípico, Touro estaría estreitamente relacionado co planeta Mercurio 

En astroloxía occidental pertencen a este signo os que nacen dende o 20 de abril até o 21 de maio.

## Notas 
## Véxase tamén 
### Bibliografía 
*
Cáncer (astroloxía)

**Cáncer**, tamén chamado **Cangrexo** ou **Caranguexo** (♋︎) é o cuarto signo astrolóxico do zodíaco e o segundo de natureza negativa e de calidade cardinal. Simboliza a familia e o seu símbolo representa un cangrexo, pertencendo xunto a Escorpión e a Pisces ó elemento auga. Está rexido pola Lúa. O seu signo oposto é Capricornio.

Considérase que alguén é de signo Cáncer cando nace entre o 23 de xuño e o 25 de xullo (Tropical), ou tamén do 22 de xuño ó 23 de xullo.

## Notas 
## Véxase tamén 
### Bibliografía 
*
León (astroloxía)

**León** (♌︎) é o quinto signo astrolóxico do zodíaco e o terceiro de natureza positiva e de calidade fixa. Simboliza a forza da vida e o seu símbolo representa a melena do león, pertencendo xunto a Carneiro e Saxitario ó elemento lume. Está rexido polo Sol. O seu signo oposto e complementaio é Acuario.

## Notas 
## Véxase tamén 
### Bibliografía 
*
Augadeiro (astroloxía)

**Augadeiro** ou **Acuario** (♒︎) é o undécimo signo astrolóxico do zodíaco, o sexto de natureza positiva e o cuarto de calidade fixa, xunto con Touro, León e Escorpión. Simboliza a revolución e o seu símbolo representa a sabedoría no ser. O signo está representado polo carrexador de auga, xa que na antiga Sumeria este era un símbolo da difusión da sabedoría (a auga); pertence xunto a Xémini e Libra ó elemento ar. O seu signo oposto é León. Acuario foi tradicionalmente gobernado polo planeta Saturno, mais dende o descubrimento do planeta Urano, este considerouse o seu rexente. Ó ser o décimo primeiro signo do zodíaco, Acuario asóciase coa 11.ª casa astrolóxica.

## Notas 
## Véxase tamén 
### Bibliografía 
*
Rally da Coruña de 1991

O **Rally da Coruña de 1991** foi a 9ª edición de dito rally. Foi a sétima proba da tempada 1991 do Campionato de Galicia de Rally e foi puntuable tamén para a Copa de España. Celebrouse o 25 de agosto de 1991 e o vencedor foi o asturiano Daniel Alonso.

## Resumo 
O canario Carlos Totoricagüena foi o máis rápido nos treitos diúrnos, pero o seu Mercedes 190E comezou a fallar nos treitos nocturnos e viuse adiantado polo Ford Sierra Cosworth do asturiano Daniel Alonso. Finalmente o motor do Mercedes parou na segunda pasada por Meirama, polo que Alonso conseguiu comodamente a vitoria nun rally que xa ganara dous anos antes. Ademais foi o máis rápido nos tres dos catro treitos que restaban por disputarse. Tamén Manuel Senra abandonou na sección nocturna, ao sufrir unha saída de pista e un problema mecánico no primeiro dos treitos que a conformaban, Soandres, cando ocupaba a terceira posición. Gonzalo Arche estaba segundo tras o abandono de "Carlos" pero perdeu a posición en favor do berciano Antonio Garrido, que quedou finalmente segundo. Miguel Dopico, sobre un Peugeot 309 GTI 16v, chegou á meta en cuarta posición.

## Clasificación 
## Notas
Pío Troncoso Martínez

**Pío Troncoso Martínez**, nado cara a 1912 e finado en  Goián o 29 de marzo de 1979, foi un farmacéutico e político galego.

## Traxectoria 
Farmacéutico de Goián. No franquismo foi elixido concelleiro en 1948. Foi xefe do Gremio de Industria e Comercio. Foi nomeado alcalde de Tomiño a finais de 1951. Cesou como alcalde en xaneiro de 1967. En 1968 foi nomeado alcalde honorario do Concello de Tomiño. Finou en Goián o 29 de marzo de 1979, con 66 anos.

## Vida persoal 
Casou con María Luisa Vicente Martínez e foi pai de María José, Luis, Juan Ignacio, Pío, Loreto, Francisco Antonio, Belén e Sonsoles Troncoso Vicente.
## Notas
Saxitario (astroloxía)

**Saxitario** (♐︎) é o noveno signo astrolóxico do zodíaco, o primeiro de natureza positiva e de calidade mutábel. Simboliza a conciencia superior e o seu símbolo representa a frecha do arqueiro, pertencendo xunto a Carneiro e León ó elemento lume. A mitoloxía grega asocia a Saxitario co centauro Quirón, quen foi mentor de Aquiles, un heroe da guerra de Troia, na arte do tiro con arco. Está rexido por Xúpiter. O seu signo oposto e complementario é Xémini. 

Considérase que alguén é do signo Saxitario cando nace entre o 21 de novembro e o 21 de decembro.

## Notas 
## Véxase tamén 
### Bibliografía 
* 
*
Gerardo Fernández Troncoso

**Gerardo Fernández Troncoso** foi un político galego.

## Traxectoria 
Foi elixido presidente da Federación Agrícola de Tomiño en 1914. Foi nomeado alcalde de Tomiño a finais da ditadura de Primo de Rivera. Volveu ser nomeado alcalde de Tomiño en outubro de 1934. Cesou como alcalde logo do triunfo da Fronte Popular nas eleccións de febreiro de 1936.

## Vida persoal 
Casou con Clotilde Ozores Martínez.
## Notas
Francisco Pino Carrera

**Francisco Pino Carrera**, finado en Forcadela (Tomiño) en xaneiro de 1981, foi un empresario e político galego.

## Traxectoria 
Foi fiscal municipal suplente de Tomiño. Co golpe de Estado do 18 de xullo de 1936 foi nomeado alcalde de Tomiño. Cesou como alcalde en 1948.

## Vida persoal 
Casou con Fructuosa Vicente Álvarez e foi pai de Daniel Pino Vicente.

## Notas
Nemenzo

Como topónimo **Nemenzo** pode referirse a:

;En Galiza
***Nemenzo**, parroquia do concello de Santiago de Compostela;
****Nemenzo de Abaixo**, lugar de dita parroquia;
****Nemenzo de Arriba**, lugar de dita parroquia.
Real Federación Española de Automobilismo

A **Real Federación Española de Automobilismo** (en ) é a máxima autoridade deportiva do automobilismo de competición en España. Esta entidade, que conta con máis de 20.000 socios federados, promove a organización de Campionatos, Copas, Trofeos e Desafíos do panorama nacional, asegurando a aplicación da normativa e a axeitada realización das probas. Forma parte do Consello Mundial da FIA. 

## Presidentes 
* Guillermo Gil de Reboleño, 1940-1968. *(Encargado da FEA dentro dos seus labores como vicepresidente do RACE)*
* Conde Villapadierna, 1968-1977.
* Carlos Gracia, 1984-2015.

## Campionatos 
Actualmente esta entidade leva a cabo os seguintes campionatos, celebrados en territorio español:

* Campionato de España de Rallys de Asfalto
* Campionato de España de Rally de Terra
* Súper Campionato de España de Rally
* Campionato de España de Karting
* Campionato de España de Montaña
* Campionato de España de Todo Terreo
* Campionato de España de Autocrós
* Campionato de España de Circuítos
* Campionato de España de Históricos
* Copa de España de Eco-Rallyes de Enerxías Alternativas
* Trofeo de España de Drifting
* Campionato de España de Camións

## Notas 
## Véxase tamén 
### Outros artigos 
* Federación Galega de Automobilismo

### Ligazóns externas 
*Páxina da Real Federación Española de Automobilismo .
Netos

O topónimo **Netos** pode referirse a:

;En Galiza
***Netos**, lugar da parroquia de Salcidos, no concello da Guarda;
***Os Netos**, lugar da parroquia de Mera de Arriba, no concello de Ortigueira.

## Véxase tamén
### Outros artigos
***A Neta**, lugar da parroquia de Coucieiro, no concello de Paderne de Allariz.
Niñarellos

O topónimo **Niñarellos** pode referirse a:

;En Galiza
***Niñarellos**, lugar da parroquia de Ferreira de Negral, no concello de Palas de Rei.

## Véxase tamén
### Outros artigos
***Ninarellos**, lugar da parroquia de Santiago de Ribarteme, no concello das Neves.
Nicolao

O termo **Nicolao** é unha variante dialectal do antropónimo masculino **Nicolás** ou **Nicolau**. 

Como topónimo, pode referirse a:

;En Galiza
***Nicolao**, lugar da parroquia do Mosteiro, no concello de Ortigueira.

## Véxase tamén
### Outros artigos
***San Nicolao de Bari**, bispo que viviu no século IV.
Jerry Sloan

**Gerald Eugene Sloan**, nado o 28 de marzo de 1942 en McLeansboro, Illinois, e finado o 22 de maio de 2020 en Salt Lake City Utah, foi un xogador e adestrador estadounidense de baloncesto profesional, membro do Basketball Hall of Fame.

Sloan foi o quinto adestrador da historia da National Basketball Association (NBA) en alcanzar as 1000 vitorias, e é un dos dous adestradores na historia da NBA en conseguir 1000 vitorias cun equipo, os Utah Jazz. Ademais é o adestrador que dirixiu a un equipo durante máis tempo na historia da NBA, sendo a tempada 2009–10 a súa 22ª tempada como adestrador dos Jazz. Sloan clasificou ós Jazz para os playoffs da NBA durante 15 tempadas consecutivas, de 1989 a 2003. Malia non ser elixido nunca Adestrador do Ano, é un dos catro adestradores da historia da NBA con 15 ou máis tempadas consecutivas cun récord de vitorias positivo, xunto a Gregg Popovich, Pat Riley e Phil Jackson. Chegou ás Finais da NBA en dúas ocasións (1997 e 1998), pero perdeu ambas contra os Chicago Bulls.

O 10 de febreiro de 2011, Sloan deixou o posto de adestrador dos Jazz. O 19 de xuño de 2013, os Jazz anunciaron a volta de Sloan como axudante de scout. O 22 de maio de 2020, Jerry Sloan faleceu tras unha longa enfermidade.

## Notas 
## Véxase tamén 
### Ligazóns externas 
* Estatísticas coma xogador en Basketball-Reference.com  
* Estatísticas coma adestrador en Basketball-Reference.com
Nieva

Como topónimo **Nivea** pode referirse a:

;En Galiza
***Nieva**, parroquia do concello de Avión.

;Fóra de Galiza

;En Castela e León
***Nieva**, concello da provincia de Segovia.
Masacre de Gonagala

O **masacre de Gonagala** foi un acto terrorista que se cometeu o 18 de setembro de 1999 na pequena aldea de Gonagala, situado no distrito de Ampara en Sri Lanka. Durante a noite intrusos mataron a machetadas 50 homes, mulleres e nenos. As mortes atribuíronse ao Tigres de Liberación do Tamil Eelam.

O de Gonagala constitúe un dos moitos ataques atribuídos aos TLTE. Así e todo, este foi especialmente notorio, xa que a diferenza de ataques previos, boa parte dos aproximadamente 75 activistas que tomaron parte na acción eran mulleres.

## Incidente 
O incidente ocorreu na madrugada do 18 de setembro de 1999, na Colonia 31 en Ampara. Os militantes do  TLTE divididos en dous comandos, un formado por homes e outro no que se incluían tanto homes como mulleres, entraron na aldea de Gonagala armados con machetes e mataron 50 civís de etnia cingalesa, a maioría mentres durmían. Antes de se retiraren, os elementos do TLTE foron a dous asentamentos veciños e mataron catro civís máis. Segundo relatos dos sobreviventes, o comando formado por homes só matou homes mentres o mixto involucrouse na matanza de mulleres e nenos.

## Vítimas 
Dun total de 54 vítimas do masacre, contando os mortos dos asentamentos próximos, 27 eran homes, 17 mulleres e 10 nenos. Dúas das mulleres estaban embarazadas. Segundo expertos forenses só unha vítima foi asasinada por disparos de  revólver, mentres que mataron o resto con coitelos ou machetes. Houbo catro civís feridos de gravidade..

## Notas
Pisces (astroloxía)

**Pisces** ou **Peixes** (♓︎) é o duodécimo signo astrolóxico do zodíaco, o sexto de natureza negativa (feminina) e de calidade mutábel ou dobre.

Simboliza a disolución e o seu símbolo representa dous peixes nadando en sensos opostos. Pertence, xunto a Cáncer e Escorpión ó elemento auga. Está rexido por Neptuno e Xúpiter. O seu signo oposto e compatible é Virxe.

## Notas 
## Véxase tamén 
### Bibliografía 
*
Capricornio (astroloxía)

**Capricornio** (♑︎) é o décimo signo astrolóxico do zodíaco, o quinto de natureza negativa (feminina) e de calidade cardinal. Simboliza a sabedoría e as augas polo deus primordial dos sumerios: Enki; o seu símbolo representa a montaña, pertencendo xunto a Touro e Virxe ó elemento terra. Está rexido por Saturno e dentro desa triloxía de Terra representa a sementeira. O seu signo oposto é Cáncer.

O símbolo astrolóxico presenta un animal híbrido: unha cabra con cola de peixe ou monstro mariño. A cola de peixe simboliza as augas nutritivas onde nace o ser para elevarse ó máis alto grao de espiritualidade. Representa o alicornio co seu único corno protuberante sobre a testa, semellante a unha lanza.

## Notas
Escorpión (astroloxía)

**Escorpión** (♏︎) é o oitavo signo astrolóxico do zodíaco, o cuarto de natureza negativa e o terceiro de calidade fixa. Simboliza a destrución e o renacemento, está rexido polos planetas Marte e Plutón. Considérase que alguén é do signo Escorpión cando nace entre o 23 de outubro e o 22 de novembro.

Pertence, xunto a Pisces e Cáncer, ó elemento auga, e é un dos catro signos de natureza fixa do zodíaco xunto a Touro, León e Acuario. O seu signo oposto e complementario á vez é Touro.

## Notas 
## Véxase tamén 
### Bibliografía 
*
Inmarsat

miniatura|200px|O Inmarsat 3.
**Inmarsat** é o nome dunha compañía británica de telecomunicacións orixinada na organización intergubernamental do mesmo nome e que pasou a denominarse International Mobile Satellite Organization. A privatización de Inmarsat tivo lugar en abril de 1999 e foi a primeira organización de satélites en ser privatizada. Comercializa os satélites de comunicacións en órbita xeoestacionaria do mesmo nome.

## Marisat 1, 2 e 3 
Os tres satélites Marisat foron os primeiros usados pola organización cando aínda era pública para ofertar servizos a buques nos océanos Atlántico, Pacífico e Índico. Usaban o bus HS-356 de Hughes Aircraft Company e todos foron lanzados en 1976 usando foguetes Delta 2914. Usaban a banda L, a banda C e a UHF para as súas comunicacións. Cada satélite tiña unha masa de 650 kg, forma cilíndrica e estabilización mediante xiro. A enerxía era proporcionada por 7000 células solares que recubrían a súa superficie, dando ata 330 W de potencia.

## Historial de lanzamentos 
## Notas 
## Véxase tamén 
### Outros artigos 
*Delta 2914
*Ariane 1
*Ariane 3
*Delta 6925
*Ariane 4
*Atlas IIA
*Proton K/DM-1
*Atlas 5
*Zenit 3SL
*Proton M
*Ariane 5
*Falcon 9
Anna Coble

**Anna Jane Coble-Mullen** nada en Raleigh, Carolina do Norte en 1936 e finada o 3 de marzo de 2009, foi unha biofísica americana. Foi a primeira muller negra e obter un doutoramento en biofísica, e a primeira muller negra  contratada na Universidade de Howard.

## Traxectoria 
Anna Coble, filla dun profesor da Universidade de San Agustín, interesouse polas matemáticas e a física. Estudou matemáticas na Universidade Howard, obtendo unha licenciatura en 1958 e unha mestría en 1961. Completou o seu doutoramento en 1973 baixo a supervisión de Floyd Dunn. Pasou dous anos na Universidade de Washington en St. Louis estudando o impacto do ultrasón de alta intensidade nas ras. Finalmente foi promovida a Profesora Asociada. Foi membro da xunta do Fogar Ionia Whipper, un refuxio para adolescentes abandonadas.

Traballou coa Asociación Americana para o Avance da Ciencia e a Asociación Americana de Profesores de Física para apoiar aos grupos subrepresentados na ciencia. Un proxecto, o Proxecto da Igrexa Negra da AAAS, levou a ciencia práctica (hands-on science) á mocidade da área de Washington. 
## Notas 
## Véxase tamén 
### Outros artigos 
*Mulleres na física
Libra (astroloxía)

**Libra** ou **Balanza** (♎︎) é o sétimo signo astrolóxico do zodíaco, o cuarto de natureza positiva e o terceiro de calidade cardinal. Simboliza o equilibrio e a harmonía e o seu símbolo representa a balanza. Pertence xunto a Xémini e Acuario ó elemento ar. Está rexido por Venus e o seu signo oposto e complementario é Carneiro. 

Considérase que alguén é do signo Libra cando nace entre o 23 de setembro e o 22 de outubro (Tropical). Tamén se estabeleceu do 24 de setembro até o 23 de outubro.

## Notas 
## Véxase tamén 
### Bibliografía 
*
Mia Khalifa

**Mia Khalifa** (en ), nada en Beirut o 10 de febreiro de 1993, é unha celebridade de Internet, comentarista deportiva, e modelo de cámara web libanesa-norteamericana. Foi actriz pornográfica de 2014 a 2015.

## Traxectoria 
Mia naceu no seo dunha familia católica, ao deixar o seu fogar tras a finalización do  conflito do sur do Líbano (1985–2000). Durante os seus anos universitarios traballou como camareira, fixo nalgunha ocasión de modelo e tamén apareceu como auxiliar nun concurso dunha televisión local, tras captala rúa un axente. Fíxose amplamente coñecida tras lanzar BangBros un vídeo en novembro de 2014 no que leva un hijab durante un trío. Con máis de millón e medio de visitas, Khalifa converteuse na máis buscada en Pornhub.

Despois de chegar ao número 1 de Pornhub recibiu ameazas de morte por Internet. Os xornais libaneses publicaron artigos críticos en Khalifa, que ela considerou artigos triviais por consideralo de pouca importancia comparado coa grave situación que vivía a rexión. Nunha entrevista a *The Washington Post* Khalifa afirmou que a controvertida escena fora satírica e así había que tomala e asegurou que os filmes de Hollywood retratan os musulmáns de forma ben máis negativa que calquera pornógrafo podería facer. Por toda a controversia relacionada co hijab, apareceu no número cinco da lista das 10 estrelas porno máis famosas do mundo realizado en xullo de 2016 pola revista *Loaded*.

En xaneiro de 2015 Khalifa asinou un contrato de permanencia con Bang Bros que a obrigaba a actuar en varios filmes cada mes. Non obstante, dúas semanas despois decidiu deixar a industria pornográfica e en 2018 tres anos despois de deixar a industria, aínda era a segunda persoa máis buscada de Pornhub. En agusto de 2019 revelou que só ingresara 12000 dólares polo seu traballo no porno e nunca recibira regalías de Pornhub ou de calquera outro sitio.

Despois de deixar o porno, Khalifa traballou en Miami como axudante de avogado e contadora. Tamén foi a presentadora a canda Tyler Coe de *SportsBall* entre o 16 de xullo e o 30 de outubro de 2018 en RoosterTeeth.

## Notas
Nodar

Como topónimo **Nodar** deriva do antropónimo masculino . Pode referirse a:

;En Galiza
***Nodar**, parroquia do concello de Friol;
****Nodar**, lugar de dita parroquia;
***Nodar**, lugar da parroquia de Santo André de Cesar, no concello de Caldas de Reis;
***Nodar**, lugar da parroquia de Aguada, no concello de Carballedo;
***Nodar**, lugar da parroquia de Arca, no concello da Estrada.

## Notas
## Véxase tamén
### Outros artigos
Noche

O topónimo **Noche** pode referirse a:

;En Galiza
***Noche**, parroquia do concello de Vilalba;
***Noche**, lugar da parroquia de San Miguel de Negradas, no concello do Vicedo.

## Véxase tamén
### Outros artigos
***Nouche**, lugar da parroquia de Beán, no concello de Ordes.